CELEX: 62010CA0385
Language: da
Date: 2012-10-18 00:00:00
Title: Sag C-385/10: Domstolens dom (Femte Afdeling) af 18. oktober 2012 — Elenca Srl mod Ministero dell’Interno (anmodning om præjudiciel afgørelse fra Consiglio di Stato — Italien) (Frie varebevægelser — kvantitative restriktioner og foranstaltninger med tilsvarende virkning — indvendige belægninger af skorstene og skorstensrør — manglende CE-overensstemmelsesmærkning — markedsføring udelukket)

8.12.2012   
            
            
               DA
            
            
               Den Europæiske Unions Tidende
            
            
               C 379/3
            
         Domstolens dom (Femte Afdeling) af 18. oktober 2012 — Elenca Srl mod Ministero dell’Interno (anmodning om præjudiciel afgørelse fra Consiglio di Stato — Italien)
   (Sag C-385/10) (1)
   
   (Frie varebevægelser - kvantitative restriktioner og foranstaltninger med tilsvarende virkning - indvendige belægninger af skorstene og skorstensrør - manglende CE-overensstemmelsesmærkning - markedsføring udelukket)
   2012/C 379/04
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Elenca Srl
   
      Sagsøgt: Ministero dell’Interno
   
      Sagens genstand
   
   Anmodning om præjudiciel afgørelse — Consiglio di Stato — fortolkning af artikel 2, artikel 4, stk. 2, artikel 5 og 6 i Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (EFT L 40, s. 12) — varer, som ikke er omfattet af harmoniserede standarder som dem, der er fastsat ved direktivet — national lovgivning, som udelukker salg af indvendige belægninger i plastic af skorstene og skorstensrør, som ikke er CE-mærket
   
      Konklusion
   
   
               1)
            
            
               Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer, som ændret ved Europa-Parlamentets og Rådets forordning (EF) nr. 1882/2003 af 29. september 2003, skal fortolkes således, at det er til hinder for nationale bestemmelser, som uden videre undergiver markedsføring af byggevarer som de i hovedsagen omhandlede, der hidrører fra en anden medlemsstat, et krav om anbringelse af CE-mærkning.
            
         
               2)
            
            
               Artikel 34 TEUF — 37 TEUF skal fortolkes således, at de er til hinder for nationale bestemmelser, som uden videre undergiver markedsføring af byggevarer som de i hovedsagen omhandlede, der hidrører fra en anden medlemsstat, et krav om anbringelse af CE-mærkning.
            
         
      (1)  EUT C 274 af 9.10.10.